CELEX: 32022R0312
Language: hu
Date: 2022-02-24 00:00:00
Title: Az Európai Parlament és a Tanács (EU) 2022/312 rendelete (2022. február 24.) az (EU) 2020/1429 rendeletnek a vasúti infrastruktúra használati díjának felszámításával kapcsolatos ideiglenes intézkedések alkalmazására vonatkozó referencia-időszak időtartama tekintetében történő módosításáról (EGT-vonatkozású szöveg)

2022.2.28.   
               
               
                  HU
               
               
                  Az Európai Unió Hivatalos Lapja
               
               
                  L 55/1
               
            
         AZ EURÓPAI PARLAMENT ÉS A TANÁCS (EU) 2022/312 RENDELETE
         (2022. február 24.)
         az (EU) 2020/1429 rendeletnek a vasúti infrastruktúra használati díjának felszámításával kapcsolatos ideiglenes intézkedések alkalmazására vonatkozó referencia-időszak időtartama tekintetében történő módosításáról
         (EGT-vonatkozású szöveg)
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Gazdasági és Szociális Bizottság véleményére (1),
         a Régiók Bizottságával folytatott konzultációt követően,
         rendes jogalkotási eljárás keretében (2),
         mivel:
         
                     (1)
                  
                  
                     A Covid19-világjárvány a kereslet komoly csökkenése miatt a vasúti forgalom jelentős visszaeséséhez vezetett. Ez súlyos hatással van a vasúti társaságokra nézve.
                  
               
                     (2)
                  
                  
                     A vasúti társaságok, melyeknek ezekre a körülményekre nincs befolyásuk, folyamatosan jelentős likviditási problémákkal, komoly veszteségekkel és bizonyos esetekben a fizetésképtelenség kockázatával szembesülnek.
                  
               
                     (3)
                  
                  
                     A Covid19-világjárvány negatív gazdasági hatásainak ellensúlyozása és a vasúti társaságok támogatása érdekében az (EU) 2020/1429 európai parlamenti és tanácsi rendelet (3) lehetővé tette, hogy a tagállamok engedélyezzék a pályahálózat-működtetők számára a vasúti infrastruktúrához való hozzáférés díjainak csökkentését, elengedését vagy elhalasztását. Ezt a lehetőséget a 2020. március 1-jétől 2020. december 31-ig tartó referencia-időszakra biztosították, amit az (EU) 2021/1061 felhatalmazáson alapuló bizottsági rendelet (4)2021. december 31-ig meghosszabbított.
                  
               
                     (4)
                  
                  
                     A Covid19-világjárvány elhúzódása, és a nagyon fertőző és kiszámíthatatlan variánsok – például a Covid19 omikron-variáns – megjelenése miatt új korlátozó intézkedések válhatnak szükségessé.
                  
               
                     (5)
                  
                  
                     A Covid19-világjárvány továbbra is negatív hatást gyakorol a vasúti forgalomra, és lehetséges, hogy a vasúttársaságok továbbra is érintettek lesznek. Az ágazat sürgős szükségleteinek kielégítése érdekében az (EU) 2020/1429 rendelet által meghatározott referencia-időszakot 2022. június 30-ig ismét meg kell hosszabbítani.
                  
               
                     (6)
                  
                  
                     A Covid19-világjárvány előre nem látható alakulása, az új variánsok hirtelen megjelenése és a vasúti ágazatra gyakorolt hatásuk értékelésének szükségessége gyors és rugalmas szabályozási válaszintézkedéseket tesz szükségessé. Annak érdekében, hogy a jelenlegi helyzetre adott válaszintézkedések ne legyenek hiányosak, lényeges annak biztosítása, hogy a szabályokat 2021. december 31. után is alkalmazzák. Tekintettel az (EU) 2020/1429 rendelet által előírt rendelkezések jellegére, a referencia-időszak meghosszabbításának visszamenőleges alkalmazása nem vezet az érintett személyek jogos elvárásainak megsértéséhez.
                  
               
                     (7)
                  
                  
                     A Bizottságnak folyamatosan elemeznie kell a Covid19-világjárvány vasúti ágazatra gyakorolt gazdasági hatását, és az Uniónak abban a helyzetben kell lennie, hogy indokolatlan késedelem nélkül meghosszabbíthassa az (EU) 2020/1429 rendeletben előírt intézkedések alkalmazási időszakát, amennyiben a kedvezőtlen feltételek továbbra is fennállnak.
                  
               
                     (8)
                  
                  
                     Az (EU) 2020/1429 rendeletben előírt szabályok érvényességének szükséges és indokolt esetben történő meghosszabbítása érdekében a Bizottságot fel kell hatalmazni arra, hogy az Európai Unió működéséről szóló szerződés 290. cikkének megfelelően jogi aktusokat fogadjon el azon referencia-időszak meghosszabbítására vonatkozóan, amelynek során az (EU) 2020/1429 rendelet által előírt intézkedések alkalmazandók. Különösen fontos, hogy a Bizottság az előkészítő munkája során megfelelő konzultációkat folytasson, többek között szakértői szinten, és hogy e konzultációkra a jogalkotás minőségének javításáról szóló, 2016. április 13-i intézményközi megállapodásban (5) megállapított elvekkel összhangban kerüljön sor. Így különösen a felhatalmazáson alapuló jogi aktusok előkészítésében való egyenlő részvétel biztosítása érdekében az Európai Parlament és a Tanács a tagállamok szakértőivel egyidejűleg kap kézhez minden dokumentumot, és szakértőik rendszeresen részt vehetnek a Bizottság felhatalmazáson alapuló jogi aktusok előkészítésével foglalkozó szakértői csoportjainak ülésein.
                  
               
                     (9)
                  
                  
                     mivel e rendelet célját – nevezetesen a Covid19-járvány okozta sürgős helyzetre válaszul a vasúti infrastruktúra használati díjának felszámítására vonatkozóan megállapított ideiglenes szabályok alkalmazásának meghosszabbítását – a tagállamok nem tudják kielégítően megvalósítani, az Unió szintjén azonban az intézkedés terjedelme és hatásai miatt e cél jobban megvalósítható, az Unió intézkedéseket hozhat az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a rendelet nem lépi túl az e cél eléréséhez szükséges mértéket.
                  
               
                     (10)
                  
                  
                     Az (EU) 2020/1429 rendeletet ezért ennek megfelelően módosítani kell.
                  
               
                     (11)
                  
                  
                     Tekintettel a javasolt intézkedéseket indokoló Covid19-világjárvány okozta rendkívüli körülmények által előidézett sürgősségre és különösen a szükséges intézkedések gyors elfogadása érdekében, hogy az ágazatra nehezedő súlyos és azonnali problémákat kezelni lehessen, helyénvalónak tűnik kivételt biztosítani a nemzeti parlamenteknek az Unióban betöltött szerepéről szóló, az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszak alól.
                  
               
                     (12)
                  
                  
                     A folytonosság biztosítása és az e rendeletben előírt intézkedések azonnali alkalmazásának lehetővé tétele érdekében e rendeletnek sürgősen, az Európai Unió Hivatalos Lapjában való kihirdetésének napján hatályba kell lépnie, és visszamenőleges hatállyal, 2022. január 1-jétől kell alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2020/1429 rendelet módosításai
            Az (EU) 2020/1429 rendelet a következőképpen módosul:
            
                        1.
                     
                     
                        Az 1. cikk helyébe a következő szöveg lép:
                        
                           „1. cikk
                           Ez a rendelet a 2012/34/EU irányelv IV. fejezetében meghatározottak szerint ideiglenes szabályokat állapít meg a vasúti infrastruktúra használati díjának felszámítására vonatkozóan. Ez a rendelet a vasúti infrastruktúrának a fent említett irányelv hatálya alá tartozó, belföldi és nemzetközi vasúti szolgáltatások céljára történő használatára alkalmazandó a 2020. március 1. és 2022. június 30. közötti időszakban (a továbbiakban: referencia-időszak).”
                        
                     
                  
                        2.
                     
                     
                        Az 5. cikk (2) bekezdése helyébe a következő szöveg lép:
                        
                           „(2)   Amennyiben a Bizottság az (1) bekezdésben említett adatok alapján megállapítja, hogy a vasúti forgalom csökkenése az előző évek megfelelő időszakához képest továbbra is fennáll, és valószínűleg továbbra is fenn fog állni, továbbá a rendelkezésre álló legmegbízhatóbb tudományos adatok alapján azt is megállapítja, hogy ez a helyzet a Covid19-világjárvány hatásának a következménye, a Bizottság a 6. cikknek megfelelően felhatalmazáson alapuló jogi aktusokat fogad el, hogy megfelelően módosítsa az 1. cikkben meghatározott referencia-időszakot. AAz ilyen módosítás a referencia-időszakot legfeljebb hat hónappal hosszabbíthatja meg, és a referencia-időszak nem hosszabbítható meg 2023. december 31-én túl.”
                        
                     
                  
                        3.
                     
                     
                        A 6. cikk (2) bekezdése helyébe a következő szöveg lép:
                        
                           „(2)   A Bizottságnak az 5. cikk (2) bekezdésében említett, felhatalmazáson alapuló jogi aktusok elfogadására vonatkozó felhatalmazása a 2023. december 31-ig terjedő időszakra szól.”
                        
                     
                  
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2022. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. február 24-én.
            
               
                  az Európai Parlament részéről
               
               
                  az elnök
               
               R. METSOLA
            
            
               
                  a Tanács részéről
               
               
                  az elnök
               
               A. PANNIER-RUNACHER
            
         
         
            (1)  2022. január 19-i vélemény (a Hivatalos Lapban még nem tették közzé).
         
            (2)  Az Európai Parlament 2022. február 16-i álláspontja (a Hivatalos Lapban még nem tették közzé) és a Tanács 2022. február 24-i határozata.
         
            (3)  Az Európai Parlament és a Tanács (EU) 2020/1429 rendelete (2020. október 7.) a Covid19-járványra tekintettel a fenntartható vasúti piacot célzó intézkedések megállapításáról (HL L 333., 2020.10.12., 1. o.).
         
            (4)  A Bizottság (EU) 2021/1061 felhatalmazáson alapuló rendelete (2021. június 28.) a Covid19-járványra tekintettel a fenntartható vasúti piacot célzó intézkedések megállapításáról szóló (EU) 2020/1429 európai parlamenti és tanácsi rendeletben foglalt referencia-időszak meghosszabbításáról (HL L 229., 2021.6.29., 1. o.).
         
            (5)  HL L 123., 2016.5.12., 1. o.